અમથાભાઈને ત્યાંથી આવીને તુરત આડો પડ્યો, ક્યાંક સનડે ની બપોર એળે ના જાય! રજાને દિવસે દાળ ભાત ખાઈને આડા પડવાની ટેવ હજી છૂટી નથી. ચારેક વાગે શ્રીમતીજીએ ઊઠાડીને ચા અને ગરમ ગરમ ભજીયાનો નાસ્તો કરાવ્યો. ભજીયા ખાતા ખાતા મેં શ્રીમતીજીને સારું લગાડવા કહ્યું, “આજે ભજીયા ખુબ જ સરસ બન્યા છે હોં!” શ્રીમતીજીએ હસતા હસતા જવાબ આપ્યો, “એ તો બેસન ની કમાલ છે.” હું ફરી વિચારમાં પડી ગયો. અમારે તો સન ૨૦૧૨ સુધીમાં માત્ર એક દિકરી જ છે અને આજે વળી આ કેવા મૂડમાં બે સનની વાત કરે છે? પણ મેં મન મનાવી લીધું, ચાલો હશે, એ તો ચાલ્યા કરે. સનમને કસમયે ના પુછાય